Skrabalai su kelmu
**Skrabalai** – įvairaus dydžio trapecijos formos mediniai loveliai su viduje įtaisytomis viena arba dviem medinėmis kabančiomis šerdelėmis – kankaliukais. Tai tradicinis lietuviškas mušamasis instrumentas.

Skrabalą judinant, šerdelė barbena į lovelio sieneles, kurios skleidžia duslų, bet gerai girdimą garsą. Skleidžiamo garso aukštumas priklauso nuo medinio lovelio matmenų. Liaudies ansamblis „Lietuva" naudoja 27 chromatiškai nuo C1 (pirmos oktavos Do) iki E3 (trečios oktavos Mi) suderintus skrabalus (be šerdelių), kurie pritvirtinti prie specialaus žėglio skersinių sijelių. Skrabalai mušami dviem mediniais pagaliukais. Tai – drėgmei jautrus instrumentas. Medžio poros prisigeria drėgmės ir keičiasi garso aukštis. Prireikia apie poros savaičių, kad garsas vėl atsistatytų. Instrumento skambėjimas priklauso ir nuo lazdelių. Labiau mėgstantis minkštesnį garsą skrabalininkas R. Šilinskas lazdelių galus apvynioja lininiais siūlais.

Gamyba
------

Skrabalas skaptuojamas iš vieno gabalo kietesnės medienos medžio – ąžuolo, uosio. Loveliai daromi įvairių dydžių – nuo 9 cm ilgio, 5 cm pločio, 9 cm aukščio iki 21 cm ilgio. Sienelių storis 5–6 mm.

Žinomi tik du skrabalų gamintojai: Rozalime, miestelyje prie Pakruojo, skrabalų dėžutes drožiantis meistras bei atlikėjas Egidijus Impolis ir Vilniuje – Egidijus Virbašius.

Istorija
--------

Skrabalai nuo seno buvo naudojami piemenų. Tokį medinį varpelį jie užrišdavo karvėms ant kaklo ir, ganant miške, lengviau atrasdavo gyvulius. 

Seni žmonės pasakoja, kad kai kurie muzikantai – būgnininkai žemaičių krašte barškindavę skrabalais ir grieždami šokiams. Jeigu skrabalai būdavę su šerdelėmis – jais barškindavę laikydami rankoje, o jei be šerdelių – pririšdavę prie žemėn įsmeigto pagalio ir barbendavę sauso medžio pagaliukais. Skrabalais būdavo atliekami atskiri melodiniai – ritminiai motyvai.

P. Serva pagal J. Švedo projektą pagamino modifikuotus 9 dėžučių skrabalus. Diapazonas nuo D1 (pirmos oktavos Re) iki D2 (antros oktavos Re), sujungtus su pedaliniu būgnu – kelmu. 

Šiomis dienomis vyksta ir skrabalų šventė, konkursas "Mediniai žirgeliai". Į šią šventę susirenka įvairūs skrabalų entuziastai, mėgėjai, profesionalai.

Panaudojimas
------------

Skrabalais grojama įvairiuose orkestruose, ansambliuose, kapelose norint išgauti duslų, bet gerai girdimą garsą. Naudojamas kaip perkusinis, mušamasis instrumentas, kartais kaip solo, melodinis. Šiandien, skrabalais grojama ansamblyje „Lietuva", orkestre „Trimitatis" ir daugely kitų.

Žinomi ir solo/orkestro atlikėjai: Regimantas Šilinskas,Jokūbas Jankauskas, Vladas Krupickas, Vidas Žudys, Karolis Šileika, Ginas Baladinskas ir kiti.

Galerija
--------

* Skrabalai, kelmas, tautiniai būgnaiSkrabalai, kelmas, tautiniai būgnai
* Skrabalais groja Jokūbas JankauskasSkrabalais groja Jokūbas Jankauskas
* Skrabalais groja Karolis ŠileikaSkrabalais groja Karolis Šileika
* Skrabalais groja Regimantas ŠilinskasSkrabalais groja Regimantas Šilinskas

Šaltiniai
---------

1. 1 2  Skrabalas - Visuotinė lietuvių enciklopedija
2. ↑
3. ↑  Marcinkevičius, Arūnas (2010-03-14). „Su skrabalais – po visą pasaulį". *„Savaitė"*. Delfi. Nuoroda tikrinta 2024-03-22.
4. ↑


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvių liaudies muzika ir tautosaka |
| --- |
|  |
| Instrumentai | 
 dambrelis **·**  dzingulis **·**  kleketas **·**  terkšlė **·**  tabalai **·**  skrabalai **·**  būgnai **·**  pūslinė **·**  cimbolai **·**  skudučiai **·**  vilioklis **·**  švilpukas **·**  molinukas **·**  lamzdelis **·**  švilpa **·**  tošelė **·**  ubikas **·**  birbynė **·**  medžioklės ragas **·**  ožragis **·**  žievės trimitas **·**  kerdžiaus trimitas **·**  ragas **·**  daudytė **·**  dūdmaišis **·**  Labanoro dūda **·**  ūkas, ūžlys |
|  |
| Dainos | 
 dzūkų **·**  aukštaičių **·**  žemaičių **·**  suvalkiečių **·**  sutartinė **·**  giesmė **·**  rauda **·**  darbo dainos **·**  vaikų dainos **·**  vestuvių dainos **·**  kalendorinių apeigų dainos **·**  karo dainos  |
|  |
| Tautosaka | 
 pasakos **·**  patarlės **·**  priežodžiai **·**  mįslės **·**  minklės **·**  skaičiuotės **·**  oracijos **·**  garsų pamėgdžiojimas **·**  greitakalbės **·**  tostai **·**  anekdotai  |
|  |
| Šokiai | 
kepurinė **·**  klumpakojis **·**  kalvelis **·**  rugučiai **·**  oželis **·**  sadutė **·**  malūnėlis **·**  mikita **·**  šustas **·**  blezdingėlė **·**  sukčius **·**  lenciūgėlis |

 |